**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant Klaipėdos miesto savivaldybės biudžetinėms įstaigoms perduoti valdyti, naudoti ir disponuoti patikėjimo teise savivaldybei priklausantį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybė perima patikėjimo teise valdomas, naudojamas ir disponuojamas iš BĮ Klaipėdos „Viesulo“ sporto centro šiuo metu nenaudojamas negyvenamąsias patalpas S. Daukanto g. 24, Klaipėda ir perleidžia patikėjimo teise valdyti, naudoti ir disponuoti Klaipėdos miesto savivaldybės administracijai įgyvendinti savarankiškąsias savivaldybės funkcijas. Į šias negyvenamąsias patalpas planuojama perkelti dalį savivaldybės administracijos padalinių.

Klaipėdos miesto savivaldybės administracija finansavo ilgalaikio turto (konteinerinė – modulinė tribūna (inv. Nr. 6000690), kamuolių gaudyklė (inv. Nr. 6000689)) statybą. Turtas įrengtas Klaipėdos centriniame stadione. Šis turtas turi būti perduotas biudžetinei įstaigai Klaipėdos kūno kultūros ir rekreacijos centrui.

2015 m. spalio 7 d. gauti prašymai iš Klaipėdos miesto Pedagogų švietimo ir kultūros centro ir Klaipėdos Pedagoginės psichologinės tarnybos, kuriais yra prašoma perduoti ilgalaikį materialų turtą valdomą patikėjimo teise iš Klaipėdos miesto Pedagogų švietimo ir kultūros centro Klaipėdos Pedagoginei psichologinei tarnybai.

**3. Kokių rezultatų laukiama.**

Perdavus turtą Klaipėdos miesto savivaldybės administracijai, bus tinkamai įgyvendamos savarankiškosios savivaldybės funkcijos. Perdavus nurodytą turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Turto skyriaus vedėjas Edvardas Simokaitis